ai4bharat/Pralekha huggingface dataset:
रेल्वे मंत्रालय
 अर्थात डेडिकेटेड फ्रेट कॉरिडॉर अखेरच्या मैलापर्यंत जोडणे सुनिश्चित करा - पीयूष गोयल
पीयूष गोयल यांनी आगामी डीएफसीच्या कामाच्या प्रगतीचा घेतला आढावा
देशात सुरू करण्यात आलेल्या डीएफसी अर्थात डेडिकेटेड फ्रेट कॉरिडॉरच्या कामामध्ये येणा-या सर्व समस्या दूर करून देशात सर्वत्र डीएफसीचे काम वेगाने होईल हे सुनिश्चित करण्यात यावे, असे प्रतिपादन रेल्वे आणि वाणिज्य आणि उद्योग आणि ग्राहक व्यवहार, अन्न आणि सार्वजनिक वितरण मंत्री पीयूष गोयल यांनी आज सांगितले. त्यांनी आज डीएफसीच्या कामाच्या प्रगतीचा आढावा घेला. तसेच या कामामध्ये सहभागी असलेल्या सर्व संबंधितांनी समन्वयाने काम करून ज्या भागात भू-संपादनाची कामे राहिली आहेत, ती शक्य तितकी लवकर पूर्ण करण्याचे निर्देश दिले.
डीएफसीचे काम वेगाने व्हावे, यासाठी वरिष्ठ अधिका-यांच्या नेतृत्वाखाली रेल्वेच्या प्रत्येक प्रकल्पाच्या कामासाठी समर्पित व्यवस्थापकीय पथके स्थापन करण्याचा सल्लाही मंत्री गोयल यांनी यावेळी दिला. अशा पथकांमुळे प्रकल्पाचे काम करताना येणा-या समस्या सोडविणे सोपे जाईल आणि कामाचे प्रभावी परीक्षणही करण्यास मदत होईल, असे गोयल यावेळी म्हणाले.
ईस्टर्न डेडिकेटेड फ्रेट कॉरिडॉरमधल्या न्यू भौपूर ते न्यू खूर्जा विभागातल्या 351 किलोमीटर मार्गाचे पंतप्रधानांच्या हस्ते उद्या उद्घाटन होणार असल्याचे यावेळी सांगण्यात आले. तसेच या संदर्भातल्या इतर कामांची माहिती रेल्वे मंत्री पीयूष गोयल यांनी यावेळी दिली.
M.Chopade/S.Bedekar/P.Kor
शिक्षण मंत्रालय
विद्यापीठांमध्ये पीएचडी पदवीधारकांची नियुक्ती करण्याबाबत विद्यापीठ अनुदान आयोगाचे नियम
नवी दिल्ली, 21 डिसेंबर 2018
विविध विद्यापीठे आणि महाविद्यालयांमध्ये प्राध्यापक तसेच शिक्षकेतर कर्मचाऱ्यांची नियुक्ती करण्यासाठी विद्यापीठ अनुदान आयोगाने नियमावली जारी केली आहे. या नियमावलीनुसार विद्यापीठांमध्ये सहाय्यक प्राध्यापक पदावर थेट नियुक्ती करण्यासाठी पीएचडी पदवीची पात्रता अनिवार्य आहे. तसेच या पदवीधारकांनी जगभरातल्या 500 सर्वोत्तम विद्यापीठांपैकी एका विद्यापीठाची पदवी मिळवली असणे आवश्यक आहे. महाविद्यालये आणि विद्यापीठांच्या शिक्षणाचा दर्जा उत्तम राखण्यासाठी ही नियमावली लागू करण्यात आली आहे अशी माहिती केंद्रीय मनुष्यबळ विकास राज्यमंत्री डॉ. सत्यपाल सिंह यांनी काल राज्यसभेत दिली.
N.Sapre/R.Aghor/P.Malandkar
(Visitor Counter : 53
सांस्कृतिक मंत्रालय
विजय गोयल यांनी स्वीकारला गांधी स्मृती आणि दर्शन समितीच्या उपाध्यक्षपदाचा कार्यभार
माजी केंद्रीय मंत्री विजय गोयल यांनी काल गांधी स्मृती आणि दर्शन समितीचे उपाध्यक्ष म्हणून पदभार स्वीकारला. राष्ट्रपिता महात्मा गांधी यांना जिथे हौतात्म्य प्राप्त झाले त्या गांधी स्मृती, नवी दिल्ली येथे या कार्यक्रमाचे आयोजन करण्यात आले होते. या कार्यक्रमात बोलताना विजय गोयल म्हणाले, ``जीएसडीएसच्या  उपाध्यक्षपदाची पदाची धुरा माझ्या खांद्यावर देऊन, पंतप्रधान नरेंद्र मोदी यांनी माझ्यावर खूप मोठी जबाबदारी दिली आहे आणि माझ्याप्रति विश्वास दाखविला आहे” ते पुढे म्हणाले, ``आम्ही महात्मा गांधीचे जीवन, शिकवण आणि तत्वज्ञानाच्या प्रसारात कोणतीही कसर ठेवणार नाही.``
महात्मा गांधींच्या जीवनाचा संदेश देशभर आणि घरोघरी पोहोचवण्याच्या गरजेवर त्यांनी पुढे भर दिला.
गोयल यांनी पंतप्रधान नरेंद्र मोदी यांच्या `स्वच्छता`, `डिजीटल इंडिया`, `शौचालयांचे बांधकाम` या प्रकल्पांचा पुनरुच्चार केला आणि म्हणाले, या प्रकल्पांमधून पुरोगामी भारतासाठी विधायक कार्याची गांधीवादी दृष्टी प्रतिबिंबित होते.
त्यापूर्वी जीएसडीएसचे संचालक दिपांकर श्री ग्यान यांनी आपल्या स्वागतपर भाषणात समितीची आणि समितीकडून विविध राष्ट्रीय आणि आंतरराष्ट्रीय कार्यक्रमांच्या माध्यमातून गांधीजींच्या जीवनकार्याचा संदेश प्रसारित करण्यासाठी होत असलेल्या कामकाजाची माहिती दिली.
रेल्वे मंत्रालय
केंद्रीय रेल्वेमंत्री पियुष गोयल यांच्या हस्ते फिक्कीच्या स्मार्ट रेल्वे परिषदेचे उद्घाटन
(नवी दिल्ली, 28 ऑगस्ट 2018
फिक्कीने आयोजित केलेल्या स्मार्ट रेल्वे परिषदेचे आज केंद्रीय रेल्वे आणि कोळसामंत्री पियुष गोयल यांच्या हस्ते नवी दिल्लीत उद्घाटन झाले. केंद्र सरकार स्मार्ट रेल्वे देण्यासाठी कटिबद्ध असल्याचा पुनरुच्चार त्यांनी यावेळी केला. रेल्वेचा सर्वसमावेशक विकास करताना स्मार्ट नियोजन, प्रकल्पांची उत्तम अंमलबजावणी यावर भर द्यायला हवा, असे ते म्हणाले.
भारताला एक मोठी झेप घेण्याची आज उत्कृष्ट संधी आहे, मात्र त्याआधी पायाभूत सुविधा आणि मूलभूत प्रश्नांकडे लक्ष द्यायला हवे, असे ते म्हणाले. त्यासाठी गेल्या 4 वर्षात रेल्वेने पायाभूत सुविधा वाढवण्यावर भर दिला, असे सांगत रेल्वेच्या विविध प्रकल्पांविषयी त्यांनी माहिती दिली.
आज दिवसभरात देशात 22 हजार रेल्वे गाड्या धावतात. या विशाल वाहतूक यंत्रणेत वेळेची अचुकता आणि स्वच्छता यावर आम्ही भर दिला. आज रेल्वे वेळापत्रकात आणि वेळेत 74 टक्क्यांपर्यंत अचुकता आली आहे. जीपीएससारख्या आधुनिक यंत्रणा वापरुन प्रवाशांना विविध सुविधा देण्याचा प्रयत्न सुरू आहे, असेही ते म्हणाले.
कृत्रिम बुद्धीमत्ता तंत्रज्ञानाच्या मदतीने प्रकल्पांची अंमलबजावणी करण्याचा प्रयत्न आहे, असेही ते म्हणाले. सिग्नल यंत्रणा आधुनिक झाल्यानंतर वेगावर कायमस्वरुपी घातलेले नियंत्रण काढण्याचा विचार आहे. त्याशिवाय देशभरातल्या दीड लाख रेल्वे पुलांचे परिक्षण करून त्यात सुधारणा करण्याची योजना असल्याचे गोयल म्हणाले.
N.Sapre/R.Aghor/P.Kor
ग्रामीण विकास मंत्रालय
2 कोटी लखपती दीदी निर्माण करण्याचे उद्दिष्ट; महिला स्वयंसहायता गटांमार्फत ड्रोन की उडान उपक्रम राबवणार : पंतप्रधान
नवी दिल्ली, 15 ऑगस्ट 2023
सरकार गावागावात 2 कोटी ‘लखपती दीदी’ निर्माण करण्याच्या उद्देशाने महिला बचत गटांसोबत काम करत आहे, असं पंतप्रधान नरेंद्र मोदी यांनी आज 77 व्या स्वातंत्र्यदिनी लाल किल्ल्यावरून देशाला संबोधित करताना सांगितलं. आज देशातील 10 कोटी महिला स्वयं-सहायता गटांशी जोडल्या गेल्याचे पंतप्रधानांनी अधोरेखित केलं. "आज खेड्यापाड्यात, बँकेत, अंगणवाडीत आणि औषध देण्यासाठीही दीदी उपलब्ध आहेत, असं पंतप्रधान म्हणाले.
कृषी तंत्रज्ञान आणि ग्रामीण विकासात विज्ञान आणि तंत्रज्ञानाच्या संभाव्यतेचा फायदा घेण्यासाठी एक व्यासपीठ तयार केल्याचं पंतप्रधानांनी सांगितले. पंतप्रधान म्हणाले की 15,000 महिला स्वयं-सहायता गटांना कर्ज आणि ड्रोन चालविण्यासाठी आणि दुरुस्तीसाठी प्रशिक्षण दिले जाईल. "ड्रोन की उडान" उपक्रम महिला स्वयं-सहायता गटांद्वारे राबवला जाईल, असं पंतप्रधान म्हणाले.S.Bedekar/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
पंतप्रधान कार्यालय
डॉक्टर्स दिनानिमित्त पंतप्रधानांनी सर्व डॉक्टरांना दिल्या शुभेच्छा
पंतप्रधान नरेंद्र मोदी यांनी डॉक्टर्स दिनानिमित्त सर्व डॉक्टरांना शुभेच्छा दिल्या आहेत.
यानिमित्त पाठविलेल्या ट्वीट संदेशात पंतप्रधान म्हणाले की, “आजच्या डॉक्टर्स दिनानिमित्त सर्व डॉक्टरांना माझ्या शुभेच्छा. वैद्यकीय जगात, भारताने गाठलेले टप्पे अत्यंत कौतुकास्पद आहेत आणि भारताच्या डॉक्टर वर्गाने आपल्या ग्रहाला अधिकाधिक आरोग्यपूर्ण वातावरण देण्यात मोठे योगदान दिले आहे.
काही दिवसांपूर्वी, ‘मन की बात’ या कार्यक्रमादरम्यान मी ह्या गोष्टी बोललो होतो.”
पंतप्रधान कार्यालय
कोविड -19 परिस्थितीबाबत पंतप्रधानांनी राज्य आणि जिल्हा अधिकाऱ्यांशी साधला संवाद
ग्रामीण आणि शहरी भागांसाठी वेगवेगळे धोरण आखण्याचे अधिकाऱ्यांना केले आवाहन
नवी दिल्ली, 20 मे 2021
पंतप्रधान नरेंद्र मोदी यांनी आज कोविड –19 परिस्थितीबाबत राज्य व जिल्हा अधिकाऱ्यांशी व्हिडिओ कॉन्फरन्सद्वारे संवाद साधला.
या संवादा दरम्यान, अधिकाऱ्यांनी कोविड -19 विरुद्धच्या लढाईत पंतप्रधानांनी केलेल्या नेतृत्वाबद्दल त्यांचे आभार मानले. अधिकाऱ्यांनी पंतप्रधानांना आपापल्या जिल्ह्यातील सुधारत असलेल्या कोविड परिस्थितीची माहिती दिली. वास्तविक वेळेत देखरेख आणि क्षमता वाढवण्यासाठी तंत्रज्ञानाच्या वापराचा अनुभव त्यांनी सामायिक केला. त्यांनी आपापल्या जिल्ह्यांमध्ये लोकसहभाग वाढवण्यासाठी आणि जनजागृती करण्यासाठी केलेल्या उपाययोजनांची माहिती दिली.
या प्रसंगी बोलताना पंतप्रधानांनी प्रत्येकाला महामारीविरोधात लढा देण्यासाठी पूर्ण बांधिलकी सुनिश्चित करण्याचे आवाहन केले. ते पुढे म्हणाले, कोरोना विषाणूने काम अधिक आव्हानात्मक केले आहे. या नवीन आव्हानांच्या दरम्यान, नवीन रणनीती आणि उपाय आवश्यक आहेत. गेल्या काही दिवसात देशात सक्रिय रुग्ण कमी होण्यास सुरवात झाली आहे. परंतु हा संसर्ग किरकोळ प्रमाणातही अस्तित्त्वात असेपर्यंत आव्हान कायम असल्याचे त्यांनी बजावले.
महामारी विरुद्ध लढा देताना राज्य आणि जिल्हा अधिकाऱ्यांनी केलेल्या उल्लेखनीय कामांची पंतप्रधानांनी प्रशंसा केली आणि सांगितले की या क्षेत्रातील त्यांच्या कामाचे अनुभव व अभिप्रायांची व्यावहारिक व प्रभावी धोरणे बनवण्यात मदत होते. ते म्हणाले की, सर्व स्तरावर राज्ये व विविध हितधारकांच्या सूचनांचा समावेश करून लसीकरण धोरणही पुढे राबवले जात आहे.
स्थानिक अनुभव आणि देश म्हणून एकत्र काम करण्याची गरज यावर पंतप्रधानांनी भर दिला. रुग्णसंख्या कमी होत असली तरीही गावे कोरोनामुक्त ठेवण्यासाठी आणि कोविड-योग्य वर्तनाचे पालन करण्याचे संदेश प्रसारित करण्याचे त्यांनी आवाहन केले. ग्रामीण व शहरी विशिष्ट मार्गाने रणनीती आखून ग्रामीण भारत कोविडमुक्त करण्याची सूचना पंतप्रधानांनी अधिकाऱ्यांना केली.
पंतप्रधान म्हणाले की, प्रत्येक महामारीने, तिला सामोरे जाण्याच्या आपल्या पद्धतींमध्ये सतत नाविन्यपूर्ण संशोधन आणि बदल घडवून आणण्याचे महत्त्व आपल्याला शिकवले आहे. महामारीचा सामना करण्यासाठीच्या पद्धती व धोरणे गतीशील असावीत कारण विषाणू उत्परिवर्तन आणि स्वरूप बदलण्यात माहीर आहे यावर त्यांनी भर दिला. ते म्हणाले की विषाणू उत्परिवर्तन हा आता तरुण आणि मुलांसाठी चिंतेची बाब ठरली आहे. त्यासाठी त्यांनी लसीकरण मोहिमेला चालना देण्यावर भर दिला.
लस वाया जाण्याबाबत पंतप्रधान म्हणाले, एका मात्रेचा अपव्यय म्हणजे एखाद्या व्यक्तीस आवश्यक ती सुरक्षा पुरवणे शक्य नाही. त्यामुळे त्यांनी लसीचा अपव्यय रोखण्याचे आवाहन केले.
जीव वाचवताना नागरिकांचे जीवनमान सुलभ करण्याला प्राधान्य असल्यावर त्यांनी भर दिला. गरीबांना मोफत शिधाची सुविधा पुरवावी , इतर आवश्यक वस्तू पुरविल्या पाहिजेत आणि काळाबाजार थांबवायला हवे, असे ते म्हणाले. हा लढा जिंकण्यासाठी आणि पुढे जाण्यासाठीही हे उपाय आवश्यक असल्याचे ते म्हणाले.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारतीय नौदलाने केली ब्राह्मोस क्षेपणास्त्राची यशस्वी चाचणी
ब्राह्मोस या स्वनातीत क्षेपणास्त्राची जहाजभेदी क्षमता आजमावून बघण्यासाठी आज सकाळी 9 वाजता एका निवृत्त जहाजाला लक्ष्य करून घेतलेली चाचणी संपूर्ण यशस्वी झाली. क्षेपणास्त्राने अत्यंत गुंतागुंतीची प्रक्रिया सफलतेने पूर्ण करत लक्ष्याचा अचूक वेध घेतला.भारतीय नौदलाने हि चाचणी घेतली आहे.
डीआरडीओ अर्थात भारतीय संरक्षण संशोधन आणि विकास संस्था आणि रशियाची एनपीओएम ही अवकाश संशोधन संस्था यांनी संयुक्तपणे विकसित केलेले ब्राह्मोस हे स्वनातीत म्हणजेच ध्वनीच्या वेगापेक्षा अधिक वेग असलेले क्षेपणास्त्र आधुनिक युगातील अवघड युद्धभूमीवर तिन्ही सैन्यदलांचे सामर्थ्य वाढविणारे म्हणून सिध्द झाले आहे. या क्षेपणास्त्राची समुद्रात जहाजांवर आणि जमिनीवरच्या लक्ष्यांवर मारा करायची अतुलनीय क्षमता, अनेक युद्ध नितींमध्ये त्याची भूमिका तसेच विविध मंचांवरून मारा करता येण्याची सोय भारतीय सशस्त्र दलाच्या तीनही दलांसाठी अत्यंत उपयुक्त ठरली आहे.
2001 मध्ये ब्राह्मोसची सर्वात पहिली चाचणी घेतली गेली आणि तेव्हापासून आतापर्यंत विविध जहाजांवरून, मोबाईल लाँचरवरून, सूखोई - 30, एमकेआय या लढाऊ विमानातून अशा विविध प्रकारे त्याचे प्रक्षेपण केले गेले आणि प्रत्येक वेळी यशस्वी होत ब्राह्मोसने अष्टपैलूत्व सिद्ध केले.
केंद्रीय संरक्षण संशोधन आणि विकास विभागाचे सचिव आणि संरक्षण संशोधन तसेच विकास संस्थेचे अध्यक्ष डॉ.जी.सतीश रेड्डी यांनी आजची चाचणी यशस्वी झाल्याबद्दल भारतीय नौदलाचे अभिनंदन केले.
शिक्षण मंत्रालय
मनुष्यबळ विकास मंत्रालयाच्या मार्गदर्शनाखाली तयार करण्यात आलेल्या ‘एनसीईआरटी’च्या उच्च प्राथमिक इयत्तांसाठीच्या आठ आठवड्याच्या वैकल्पिक शैक्षणिक दिनदर्शिकेचे मनुष्यबळ विकास मंत्र्यांच्या हस्ते प्रकाशन
संपूर्ण देशभरामध्ये कोविड-19 महामारीचा झालेला उद्रेक लक्षात घेवून विद्यार्थी वर्गाला शाळेत न जाता घरामध्ये रहावे लागत आहे, त्यामुळे त्यांना पालक आणि शिक्षक यांच्या मदतीने शैक्षणिक उपक्रमाच्या माध्यमातून व्यस्त ठेवण्यासाठी पाऊल उचलण्यात आले आहे. यासाठी मनुष्यबळ विकास मंत्रालयाच्या मार्गदर्शनाखाली तयार करण्यात आलेल्या ‘एनसीईआरटी’च्या उच्च प्राथमिक इयत्तांसाठी आठ आठवड्याच्या वैकल्पिक शैक्षणिक दिनदर्शिकेचे प्रकाशन आज मनुष्यबळ विकास मंत्री रमेश पोखरियाल ‘निशंक’ यांच्या हस्ते करण्यात आले. यामध्ये प्राथमिक आणि उच्च प्राथमिकपर्यंतच्या मुलांना शिकवता येणार आहे.
यावेळी बोलताना मंत्री ‘निशंक’ म्हणाले, उच्च प्राथमिक वर्गासाठी म्हणजे इयत्ता सहावी ते आठवीच्या मुलांसाठी चार सप्ताहांसाठी दैनंदिनी याआधीजाहीर करण्यात आली होती. आता उच्च प्राथमिक गटासाठी पुढील आठ आठवड्यांची दैनंदिनी जाहीर केली आहे. या दिनदर्शिकेमध्ये मुलांना शिकणे मनोरंजक आणि मजेदार वाटावे, यासाठी उपलब्ध असलेल्या तंत्रज्ञानाचा, साधनांचा आणि त्याचबरोबर समाज माध्यमांचा वापर कसा करणे शक्य आहे, यासाठी शिक्षकांना मार्गदर्शक सूचना देण्यात आल्या आहेत. त्याचा उपयोग घरात असताना पालक आणि शिक्षक करू शकतील.
Alternative Academic Calendar for upper primary stage  for four weeks was released earlier. I have launched the academic calendar for the next eight weeks today. https://t.co/VRNUh42NDW pic.twitter.com/AJXPsSwVSf
— Dr. Ramesh Pokhriyal Nishank  August 3, 2020
मनुष्य बळ विकास मंत्री पोखरियाल म्हणाले, विविध घटकांना असलेल्या मोबाईल फोन, रेडिओ, दूरचित्रवाणी-टी.व्ही, एसएमएस, आणि अशी विविध समाज माध्यमांच्या कमी जास्त उपलब्धतेचा शिक्षण देताना विचार करण्यात आला आहे. आपल्यापैकी अनेकांच्या मोबाईल फोनमध्ये इंटरनेटची सुविधा उपलब्ध नाही, तसेच बरेचजण व्हॉटसअप, फेसबुक, व्टिटर, गूगल यांचा वापर करू शकत नाहीत. तरीही शिकताना किंवा शिकवताना समस्या निर्माण होवू नये म्हणून यामध्ये मार्गदर्शक सूचना साध्या मोबाईल फोनवर एसएमएस करून किंवा व्हॉईस कॉल करून देण्याची सोय करण्यात आली आहे.
दिव्यांग विद्यार्थी वर्गाची विशेष गरज लक्षात घेवून त्यांच्यासाठी आॅडिओ पुस्तके, रेडिओचे कार्यक्रम यांच्यासाठी लिंक देण्यात येत आहे. या विशेष मुलांच्या सर्व आवश्यकता पूर्ण करण्यात येत असल्याचे मंत्री पोखरियाल यांनी नमूद केले.
या दैनंदिनीमध्ये भारत सरकारच्या ई-पाठशाळा, NROER आणि दिक्षा पोर्टल यांच्यावर प्रत्येक पाठनिहाय ई-सामुग्री आणि तिच्या लिंक्स समाविष्ट करण्यात आल्या आहेत.
या दैनंदिनीमध्ये देण्यात आलेले सर्व उपक्रम केलेच पाहिजेत किंवा दिलेल्या अनुक्रमानुसारच केले पाहिजेत, असे बंधन नाही. तर मुलांचा नैसर्गिक कल लक्षात घेवून पाठ, उपक्रम सुचवण्यात आलेले आहेत.
एनसीईआरटीच्यावतीने याआधीच विद्यार्थी, पालक आणि शिक्षक यांच्यामध्ये संवादात्मक सत्र सुरू केले आहे. हे सत्र स्वयंप्रभा  या टीव्ही वाहिनीच्या माध्यमातून सुरू आहे. ही वाहिनी मोफत उपलब्ध आहे.  किशोर मंच ॲप, हे ॲप प्ले स्टोअरवरून मोफत डाउनलोड करता येते. त्याचबरोबर यू-ट्यूबच्या एनसीईआरटीच्या अधिकृत वाहिनीव्दारे शैक्षणिक कार्यक्रमाचा मुलांना लाभ घेता येत आहे.
-------
M.Chopade/S.Bedekar/P.Kor
दूरसंचार आणि माहिती तंत्रज्ञान मंत्रालय
नवी मुंबई विभागात येत्या 31 ऑगस्ट रोजी पोस्टमास्तर जनरल यांच्या कार्यालयात, 53वी पेंशन अदालत आयोजित
पोस्टमास्टर जनरल, नवी मुंबई क्षेत्र, पनवेल यांच्या वतीने गुरुवार, 31 ऑगस्ट 2023 रोजी "पोस्टमास्तर जनरल कार्यालय, नवी मुंबई क्षेत्र, दुसरा मजला, पनवेल एचओ बिल्डिंग, नवीन पनवेल, रायगड 410206" येथे दुपारी 12.00 वाजता टपाल विभागाच्या निवृत्तिवेतनधारकांसाठी/कुटुंबनिवृत्तवेतनधारकांसाठी  53 वी पोस्टल पेन्शन अदालत आयोजित करण्यात आली आहे.
पेन्शन अदालतीसाठी निवृत्तीवेतनधारक आपले अर्ज लेखाधिकारी कार्यालय, पोस्टमास्टर जनरल, नवी मुंबई क्षेत्र, दुसरा मजला, पनवेल HO बिल्डिंग, नवीन पनवेल, रायगड-410206 या पत्त्यावर 24 ऑगस्ट 2023 पर्यंत किंवा त्यापूर्वी पोहोचतील अशा बेताने पाठवू शकतात. 24-08-2023 नंतर मिळालेल्या अर्जांवर पेंशन अदालतमध्ये विचार करण्यात येणार नाही. पेंशन अदालतमध्ये पूर्णपणे कायदेशीर मुद्द्यांसह प्रकरणे उदाहरणार्थ उत्तराधिकार/वारसा हक्क, राष्ट्रीय पेन्शन, टीबीओपी/एमएसीपी पदोन्नती, वेतनश्रेणी वाढविणे आणि धोरणात्मक बाबींसह शिस्तभंगाच्या आणि डी.पी.सी च्या पुनरावलोकनासाठी प्रलंबित प्रकरणांचा विचार केला जाणार नाही
भारतीय डाक विभाग
डाक पेंशन अदालतच्या अर्जाचा नमुना
|
|
क्र.
|
|
विषय
|
|
व्यक्ती / निवृत्तिवेतनधारक यांनी भरायचे तपशील
|
|
1.
|
|
निवृत्ती / मृत्युच्यावेळी पदनामासह निवृत्तिधारकाचे / कुटुंब निवृत्तिधारकाचे नाव
|
|
|
|
2.
|
|
जिथून निवृत्त झाले आहेत त्या कार्यालयाचे नाव आणि निवृत्तीची तारीख
|
|
|
|
3.
|
|
निवृत्तीवेतनधारक/कौटुंबिक निवृत्ती वेतनधारकाचा पीपीओ क्रमांक
|
|
|
|
4.
|
|
जिथून पेन्शन घेतली जाते त्या टपाल कार्यालयाचे आणि विभागाचे नाव
|
|
|
|
5.
|
|
निवृत्तिवेतनधारक / कौटुंबिक निवृत्ती वेतनधारकाचा पोस्टाचा पत्ता आणि दूरध्वनी क्रमांक
|
|
|
|
6.
|
|
तक्रार थोडक्यात सांगून तक्रारीचा दिनांक आणि स्वाक्षरी 
|
|
|
|
7.
|
|
व्यक्ती/निवृत्तिवेतनधारक/कौटुंबिक निवृत्तिवेतनधारकाची स्वाक्षरी आणि दिनांक
|
|
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरण : दिवस 500
भारताच्या एकूण कोविड -19 प्रतिबंधक लसीकरणाने 193.43. कोटी मात्रांचा टप्पा केला पार
आज संध्याकाळी 7 वाजेपर्यंत 11 लाखांहून अधिक लसीच्या मात्रा
नवी दिल्ली, 30 मे 2022
भारताच्या देशव्यापी कोविड-19 प्रतिबंधक लसीकरण मोहिमेने 193.43  कोटींचा टप्पा पार केला आहे. आज संध्याकाळी 7 वाजेपर्यंत 11 लाखांहून अधिक  लसीच्या मात्रा दिल्या गेल्या. आज रात्री उशिरापर्यंत दिवसभराचे अंतिम अहवाल संकलित केल्याने दैनंदिन लसीकरणाची संख्या वाढण्याची अपेक्षा आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10406961
|
|
2nd Dose
|
|
10040071
|
|
Precaution Dose
|
|
5222188
|
|
FLWs
|
|
1st Dose
|
|
18419213
|
|
2nd Dose
|
|
17584160
|
|
Precaution Dose
|
|
8725305
|
|
Age Group 12-14 years
|
|
1st Dose
|
|
33902151
|
|
|
|
2nd Dose
|
|
16330065
|
|
Age Group 15-18 years
|
|
1st Dose
|
|
59469313
|
|
|
|
2nd Dose
|
|
45714209
|
|
Age Group 18-44 years
|
|
1st Dose
|
|
557145123
|
|
2nd Dose
|
|
490038179
|
|
Precaution Dose
|
|
874675
|
|
Age Group 45-59 years
|
|
1st Dose
|
|
203248965
|
|
2nd Dose
|
|
190854779
|
|
Precaution Dose
|
|
1399944
|
|
Over 60 years
|
|
1st Dose
|
|
127089281
|
|
2nd Dose
|
|
119037881
|
|
Precaution Dose
|
|
18849134
|
|
Cumulative 1st dose administered
|
|
1009681007
|
|
Cumulative 2nd dose administered
|
|
889599344
|
|
Precaution Dose
|
|
35071246
|
|
Total
|
|
1934351597
लोकसंख्येच्या प्राधान्य गटांवर आधारित लसीच्या एकूण मात्रांची गटनिहाय आकडेवारी खालीलप्रमाणे:
|
|
Date: 30th May, 2022 
|
|
HCWs
|
|
1st Dose
|
|
54
|
|
2nd Dose
|
|
651
|
|
Precaution Dose
|
|
13874
|
|
FLWs
|
|
1st Dose
|
|
248
|
|
2nd Dose
|
|
1129
|
|
Precaution Dose
|
|
65098
|
|
Age Group 12-14 years
|
|
1st Dose
|
|
92070
|
|
|
|
2nd Dose
|
|
232919
|
|
Age Group 15-18 years
|
|
1st Dose
|
|
28740
|
|
|
|
2nd Dose
|
|
93023
|
|
Age Group 18-44 years
|
|
1st Dose
|
|
32020
|
|
2nd Dose
|
|
273064
|
|
Precaution Dose
|
|
29611
|
|
Age Group 45-59 years
|
|
1st Dose
|
|
5707
|
|
2nd Dose
|
|
59623
|
|
Precaution Dose
|
|
22451
|
|
Over 60 years
|
|
1st Dose
|
|
3860
|
|
2nd Dose
|
|
38979
|
|
Precaution Dose
|
|
174070
|
|
Cumulative 1st dose administered
|
|
162699
|
|
Cumulative 2nd dose administered
|
|
699388
|
|
Precaution Dose
|
|
305104
|
|
Total
|
|
1167191
देशातील सर्वात असुरक्षित लोकसंख्येचे COVID-19 पासून संरक्षण करण्यासाठी एक साधन म्हणून लसीकरण सत्रांचे सर्वोच्च स्तरावर नियमितपणे पुनरावलोकन आणि परीक्षण केले जात आहे.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
पंतप्रधान कार्यालय
पंतप्रधानांनी डॉ. श्री श्री श्री शिवकुमार स्वामीगलू यांच्या जयंतीनिमित्त त्यांना अभिवादन केले
पंतप्रधान नरेंद्र मोदी यांनी डॉ. श्री श्री श्री शिवकुमार स्वामीगुला यांच्या जयंतीनिमित्त त्यांना अभिवादन केले.
एका ट्वीटमध्ये पंतप्रधान म्हणाले, "मी जयंतीनिमित्त डॉ. श्री श्री श्री शिवकुमार स्वामीगुला यांच्या जयंतीनिमित्त त्यांना वंदन करतो. समाजाची सेवा आणि गरीबांची काळजी घेण्याबाबत त्यांनी केलेले प्रयत्न आजही स्मरणात आहेत. त्यांचे उदात्त विचार आणि आदर्श मूल्ये आपल्यासाठी प्रेरणादायी आहेत. "
आयुष मंत्रालय
"मन की बात" मधील संवाद आयुषला आश्वासक विश्वास देण्यासाठी महत्त्वपूर्ण: सर्बानंद सोनोवाल
"आयुष क्षेत्रावर मन की बातचा प्रभाव" या विषयावर केंद्रित जर्नल ऑफ रिसर्च इन आयुर्वेदिक सायन्सेस या आयुर्वेदिक संशोधन नियतकालिकाची विशेष आवृत्ती प्रकाशित
नवी दिल्ली, 28 एप्रिल 2023
आयुष मंत्रालयाने केंद्रीय आयुर्वेदिक विज्ञान संशोधन परिषदेच्या, आयुर्विज्ञानावर आधारित संशोधन नियतकालिकाची विशेष आवृत्ती प्रकाशित केली आहे.ज्यात "मन की बातचा आयुष क्षेत्रावरील प्रभाव" यावर लक्ष केंद्रित केले आहे. आयुष आणि बंदरे, जहाज बांधणी आणि जलमार्ग मंत्री सर्बानंद सोनोवाल यांनी आज आयुषचे सचिव वैद्य राजेश कोटेचा आणि मंत्रालयाच्या वरिष्ठ अधिकाऱ्यांच्या उपस्थितीत या पत्रिकेची विशेष आवृत्ती प्रकाशित केली.
आपल्या भाषणात, सर्बानंद सोनोवाल म्हणाले, “पंतप्रधानांच्या "मन की बात" या कार्यक्रमामधील संवाद आयुषला सकारात्मक विश्वास देण्यासाठी महत्त्वपूर्ण ठरला आहे. सादरीकरणाच्या नाविन्यपूर्ण आणि अनोख्या संवादात्मक शैलीमुळे या रेडिओ कार्यक्रमाने स्वतःचे एक स्थान निर्माण केले आहे आणि हा कार्यक्रम सर्व समुदायांमध्ये लोकप्रिय झाला आहे. पत्रिकेच्या या विशेष आवृत्तीची सामग्री आयुष क्षेत्राविषयी पंतप्रधानांच्या विविध विचारांपासून प्रेरणा घेऊन प्रकाशित केली आहे.”
"मन की बात" च्या जवळपास 37 भागांमध्ये आयुषचा उल्लेख करण्यात आला आहे. पंतप्रधानांनी नागरिकांना निरोगी जीवनशैली अंगीकारण्याचे, योगाभ्यास करण्याचे आणि पुराव्यावर आधारित आयुर्वेदाचा अवलंब करण्याचे तसेच आयुर्वेदाची जीवनशैली आत्मसात करण्याचे आवाहन केले होते. आयुष क्षेत्राला चालना देण्यासाठी पंतप्रधानांच्या प्रयत्नांचा परिणाम म्हणून, केवळ भारतातच नव्हे तर जागतिक स्तरावरही पारंपारिक भारतीय औषध पद्धतींच्या फायद्यांबद्दल जागरूकता वाढली आहे.
पत्रिकेच्या विशेष आवृत्तीची सामग्री पंतप्रधान नरेंद्र मोदी यांच्या आयुष प्रणालीसंदर्भातल्या गेल्या 9 वर्षांतील विविध संभाषणांवरून प्रेरित आहे.ती आयुष क्षेत्रावर "मन की बात" चा प्रभाव अधोरेखित करते.आयुष हा देशाच्या राष्ट्रीय आरोग्य धोरणाचा आणि आरोग्य उपक्रमांचा आधार स्तंभ कसा बनत आहे हे सुद्धा यामुळे स्पष्ट होते. धोरण आणि सार्वजनिक आरोग्य, विज्ञान आणि पुरावे, आरोग्य शिक्षण आणि जागरूकता, योग आणि स्वस्थवृत्ती , कोरोनाविरुद्ध लढा , उद्योग आणि शैक्षणिक सहयोग आणि जागतिकीकरण आणि आंतरराष्ट्रीय सहकार्य या 7 क्षेत्रांवर नामवंत तज्ञांचे एकूण 24 लेख या पत्रिकेत समाविष्ट आहेत.
जर्नल ऑफ रिसर्च इन आयुर्वेदिक सायन्सेस हे तज्ज्ञांनी अवलोकन केलेले, सर्वांना उपलब्ध प्रकाशन आहे. या नियतकालिकाचे प्रकाशन त्रैमासिक केले जाते आणि ते मुद्रित आणि ऑनलाइन या दोन्ही स्वरूपात उपलब्ध आहे.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
पंतप्रधान कार्यालय
रौप्य पदक जिंकणाऱ्या भारतीय पुरुष हॉकी संघाबद्दल पंतप्रधानांनी व्यक्त केला अभिमान
नवी दिल्ली, 8 ऑगस्ट 2022
बर्मिंघम येथे आयोजित राष्ट्रकुल क्रीडा स्पर्धा 2022 मध्ये रौप्य पदक जिंकल्याबद्दल भारतीय पुरुष हॉकी संघाचे पंतप्रधान नरेंद्र मोदी यांनी अभिनंदन केले आहे
पंतप्रधानांनी ट्विट केले;
"राष्ट्रकुल क्रीडा स्पर्धांमध्ये शानदार कामगिरी केल्याबद्दल आणि रौप्य पदक जिंकल्याबद्दल पुरुष हॉकी संघाचा अभिमान आहे. हा संघ आगामी काळातही भारताचा गौरव कायम ठेवेल आणि तरुणांना हॉकी खेळण्यासाठी प्रेरित करेल,असा मला विश्वास आहे. #Cheer4India"S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
राष्ट्रपती भारत स्मार्ट सिटीज परिषद 2023 मध्ये सहभागी
नवी दिल्ली, 27 सप्टेंबर 2023
राष्ट्रपती द्रौपदी मुर्मू आज  मध्य प्रदेशातील इंदूर येथे भारत स्मार्ट सिटीज परिषद 2023 मध्ये सहभागी झाल्या.
एका मूल्यांकनानुसार 2047 पर्यंत आपली 50 टक्क्यांहून अधिक लोकसंख्या शहरी भागात राहणारी असेल आणि सकल देशांतर्गत उत्पादनामध्ये  या शहरांचे एकूण योगदान 80 टक्क्यांहून अधिक असेल, असे राष्ट्रपती द्रौपदी मुर्मू यांनी याप्रसंगी बोलताना सांगितले. शहरे आणि तेथील रहिवाशांच्या वाढत्या आकांक्षा आणि गरजा लक्षात घेऊन भविष्यासाठी आपण एक मार्गदर्शक आराखडा बनवणे आणि त्या नुसार पुढे वाटचाल करणे आवश्यक आहे, असे त्या म्हणाल्या.
प्रत्येक स्तरावर शाश्वत विकासावरील चर्चेचा विषय असलेला महत्त्वाचा मुद्दा म्हणजे हवामान बदल आहे असे सांगत , संदर्भात, भारतातील 100 स्मार्ट शहरांसाठी सुरू करण्यात आलेला हवामान स्मार्ट सिटीज मूल्यांकन आराखडा, हा राष्ट्रीय स्तरावर शहरे हवामान बदलाला कसे तोंड देऊ शकतात याचे एक उदाहरण आहे, असे त्या म्हणाल्या. शहरांमध्ये ऊर्जा कार्यक्षमतेसाठी हरित इमारती आणि नवीकरणीय ऊर्जा यावर भर दिला जात आहे, परंतु या क्षेत्रांमध्ये अधिक व्यापक स्तरावर काम करण्याची गरज आहे, असेही त्या म्हणाल्या.
शाश्वत विकास उद्दिष्टांकडे वाटचाल करून आपण आपली उद्दिष्टे साध्य करायची आहेत, असे त्यांनी सांगितले. शाश्वत विकास उद्दिष्टे  11 चे ध्येय शहरे आणि मानवी वसाहती सर्वसमावेशक, सुरक्षित, संवेदनशील आणि टिकाऊ बनवणे हे आहे. हे लक्ष्य शहरांच्या सर्वांगीण आणि सर्वसमावेशक विकासाचे महत्त्व अधोरेखित करते, असेही त्यांनी सांगितले.
जगातील शहर व्यवस्थापनाच्या सर्वोत्तम पद्धती आणि व्यवसाय प्रारुपांमधून आपण शिकले पाहिजे आणि आपले यशस्वी प्रयत्न इतर देशांसोबत सामाईक केले पाहिजेत, यावर त्यांनी भर दिला.
लोकांनी जबाबदार बनले पाहिजे आणि त्यांचे शहर तसेच शहरवासियांप्रति आपले कर्तव्य समजून घेतले पाहिजे यावर त्यांनी भर दिला. शहरांमध्ये डेंग्यू आणि मलेरियासारख्या आजारांना आळा घालण्यासाठी लोकांचा सक्रिय सहभाग आणि संबंधित विभागांचे सहकार्य आवश्यक असल्याचे त्यांनी अधोरेखित केले.
ग्रामीण भागातही शहरांप्रमाणे आरोग्य सेवा, शैक्षणिक संस्था आणि मूलभूत सुविधा उपलब्ध करून देण्याच्या गरजेवर राष्ट्रपतींनी भर दिला. त्यामुळे शहरांच्या पायाभूत सुविधांवरचा ताण कमी होईल आणि ग्रामीण भागातील लोकांचे जीवनमान सुधारेल, असे त्या म्हणाल्या.
राष्ट्रपतींचे भाषण पाहण्यासाठी कृपया येथे क्लिक कराS.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64